Diari Oficial de la Generalitat Valenciana


Sumari del DOGV 4753, del 14-05-2004 (2004/4831)

RESOLUCIÓ de 28 d'abril de 2004, del director general d'Administració Local, de la Conselleria de Justícia i Administracions Públiques, per la qual es modifica la publicació de les convocatòries del concurs ordinari de 2004, per a la provisió de llocs reservats a funcionaris d'administració local, amb habilitació de caràcter nacional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4831


Data del document
:   28-04-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * professió administrativa
    * funcionari
    * concurs administratiu
    * administració local
    * comptable

RESOLUCIÓ de 28 d'abril de 2004, del director general d'Administració Local, de la Conselleria de Justícia i Administracions Públiques, per la qual es modifica la publicació de les convocatòries del concurs ordinari de 2004, per a la provisió de llocs reservats a funcionaris d'administració local, amb habilitació de caràcter nacional. [2004/E4831]
  
Per Resolució de 29 de març de 2004 (DOGV núm. 4.739, de 26 d'abril de 2004), s'ha donat publicitat a les convocatòries del concurs ordinari de l'any 2004, per a la provisió de llocs de treball reservats a funcionaris de l'administració local, amb habilitació de caràcter nacional.
  
Vist que en l'esmentada publicació s'ha omés la inclusió de la convocatòria i les bases específiques del lloc de Secretaria Intervenció de l'Ajuntament de Tous, trameses a este centre directiu en temps i forma.
  
Vist l'escrit rebut de l'Ajuntament del Palomar, en què accepta el requeriment efectuat per esta direcció general, a l'empara del que disposa l'article 65 de la Llei 7/1985, de 2 d'abril, Reguladora de les Bases de Règim Local, i modifica de la base primera l'apartat referent: «Requisit del coneixement de valencià: de conformitat amb el que preveu la relació de llocs de treball d'esta corporació, s'establix com a requisit per a l'accés a esta plaça el coneixement del valencià en el seu grau: coneixement de grau superior».
  
Vist l'escrit rebut de l'Ajuntament de Palmera, en què acceptava l'ampliació d'informació efectuada per esta direcció general, a l'empara del que disposa l'article 64 de la Llei 7/1985, de 2 d'abril, Reguladora de les Bases de Règim Local, s'elimina de la base primera l'apartat referent: «Puntuació mínima: la puntuació mínima que s'haurà d'obtindre per a l'adjudicació de lloc de treball serà de 7,5 punts».
  
Per tant, esta direcció general d'Administració Local ha resolt:
  
Modificar la Resolució de 29 de març de 2004, i donar publicitat:
  
I. A la convocatòria i les bases específiques per a proveir el lloc de secretaria intervenció de l'Ajuntament de Tous, no inclosa en la Resolució de 29 de març de 2004.
  
II. Modificar les bases específiques per a proveir el lloc de Secretaria Intervenció de l'Agrupació El Palomar-Bufalí, d'acord amb els següents termes:
  
En el paràgraf de la base primera: on diu: «Requisit del coneixement de valencià: de conformitat amb el que preveu la relació de llocs de treball d'esta corporació s'establix com a requisit per a l'accés a esta plaça el coneixement del valencià en el seu grau: coneixement de grau superior». Substituir per: «Requisit del coneixement de valencià: de conformitat amb el que preveu la relació de llocs de treball d'esta corporació s'establix com a requisit per a l'accés a esta plaça el coneixement del valencià en el seu grau: coneixement de grau elemental».
  
En el paràgraf de la base tercera en el punt 4, on diu: «El coneixement del valencià no s'avaluarà, atenent que per a participar en el concurs s'exigix com a requisit estar en possessió del títol de coneixement del valencià en el seu grau superior»; cal substituir-lo per: «El coneixement del valencià no s'avaluarà en el seu grau elemental, atenent que per a participar en el concurs s'exigix com a requisit estar en possessió de l'esmentat títol. No obstant això, s'avaluarà com a mèrit:
  
Grau mitjà: 0,75 punts.
  
Grau superior: 1,00 punts».
  
III. Modificar les bases específiques per a proveir el lloc de secretaria intervenció de l'Ajuntament de Palmera en el sentit següent:
  
Suprimir el text del paràgraf de la base primera, on diu: «Puntuació mínima: la puntuació mínima que haurà d'obtindre's per a l'adjudicació de lloc de treball serà de 7,5 punts».
  
València, 28 d'abril de 2004.- El director general d'Administració Local: José-Blas Molés Alagarda.
  
Ajuntament: Tous.
  
Província: València.
  
Denominació del lloc: Secretaria Intervenció.
  
Bases
  
Primera. Objecte
  
És objecte de les presents bases regular la provisió, mitjançant concurs ordinari convocat per decret de la Presidència, de data de 9 de febrer de 2004, del lloc de treball següent, reservat a funcionaris amb habilitació de caràcter nacional:
  
Població a 31 de desembre del 2003: és inferior a 2.000 habitants.
  
Denominació del lloc: Secretaria Intervenció.
  
Subescala: Secretaria Intervenció.
  
Categoria
  
Nivell de complement de destinació: 16.
  
Quantia anual del complement específic: 3.000,00 euros.
  
Situació actual: vacant.
  
Bases aprovades per decret de la Presidència de la Corporació el dia 9 de febrer de 2004.
  
Segona. Tribunal de avaluació
  
Estarà integrat pels membres següents:
  
Titulars:
  
- President: l'alcalde president de la corporació o membre en qui delegue: Antonio Martorell Martorell.
  
- Vocals:
  
- Un regidor designat per l'alcalde: Antonio Martorell Martorell.
  
- Un funcionari de carrera designat igualment per l'alcalde: Manuel Bou Moreno, secretari interventor de l'Ajuntament de la Pobla Llarga.
  
- Un funcionari de carrera, amb habilitació de caràcter nacional, d'igual o superior categoria que la del lloc convocat, designat per l'alcalde: Paloma Ros Vela, secretària interventora de l'Ajuntament de Llombai.
  
- Un representant de la Generalitat Valenciana, designat per la Direcció General d'Administració Local: Ricard Enric Escrivà Chordà.
  
- Secretari: serà designat per l'alcalde, entre els vocals.
  
Suplents:
  
- President: l'alcalde president de la corporació o membre en qui delegue: Maria Amparo Martínez Galdón.
  
- Vocals:
  
- Un regidor, designat per l'alcalde: Miguel Àngel Martorell Damià.
  
- Un funcionari de carrera, designat igualment per l'alcalde: Hilario Llavador Cisternes, secretari de l'Ajuntament de Catarroja.
  
- Un funcionari de carrera, amb habilitació de caràcter nacional, d'igual o superior categoria que la del lloc convocat, designat per l'alcalde: Maria Ángeles Yeves Urriaga, secretària interventora de l'Ajuntament de Genovés.
  
- Un representant de la Generalitat Valenciana, designat per la Direcció General d'Administració Local: Juan Ramon Ferris Tortajada, secretari de l'Ajuntament de Carlet.
  
- Secretari: serà designat per l'alcalde, entre els vocals.
  
Tercera. Barem de mèrits específics
  
A més dels mèrits generals de preceptiva avaluació, establits per l'administració de l'estat en l'Orde de 10 d'agost de 1994, i dels mèrits de determinació autonòmica, aprovats per la Generalitat Valenciana en el Decret 8/1995, de 10 de gener, del Govern Valencià (DOGV núm. 2.434, de data 24 de gener de 1995), serà d'aplicació el següent barem de mèrits específics, el qual podrà aconseguir fins a 7,5 punts i que formen part de la relació de llocs de treball d'este ajuntament o que han segut objecte d'aprovació per acord plenari.
  
1. Cursos de formació i perfeccionament genèrics:
  
1.1 S'avaluaran fins a un màxim d'1 punt els cursos de formació i perfeccionament de caràcter general o sectorial que, tenint per objecte la formació en alguna de les funcions pròpies del lloc de treball, no tinguen relació directa amb les peculiaritats i característiques de la corporació convocant (cursos d'informàtica, funció pública, comptabilitat, contractació de béns i servicis, llenguatge administratiu valencià).
  
1.2 L'avaluació de cada curs s'efectuarà en funció de la seua duració i d'acord amb la següent escala:
  
a) De 100 o més hores: 1 punt.
  
b) De 75 o més hores: 0,75 punts.
  
c) De 50 o més hores: 0,50 punts.
  
d) De 25 o més hores: 0,25 punts.
  
e) De 15 o més hores: 0,10 punts.
  
1.3 S'avaluaran a més, fins a un màxim de 0,5 punts, la impartició de classes en els cursos de formació en funció del nombre d'hores impartides i seguint esta escala:
  
a) De 100 o més hores: 0,50 punts.
  
b) De 75 o més hores: 0,35 punts.
  
c) De 50 o més hores: 0,25 punts.
  
d) De 25 o més hores: 0,15 punts.
  
e) De 15 o més hores: 0,10 punts.
  
2. Cursos de formació i perfeccionament específics:
  
2.1 S'avaluaran fins a un màxim d'1,5 punts els cursos de formació i perfeccionament de caràcter sectorial que tinguen relació directa amb les peculiaritats i característiques de la corporació convocant (municipis turístics, municipis d'àrees metropolitanes, municipis amb problemàtica urbanística, d'aigües, agricultura d'alta muntanya, muntanyes comunals, etc.).
  
2.2 L'avaluació de cada curs s'efectuarà en funció de la seua duració i d'acord amb la següent escala:
  
a) De 100 o més hores: 1,25 punts.
  
b) De 75 o més hores: 1 punt.
  
c) De 50 o més hores: 0,75 punts.
  
d) De 25 o més hores: 0,50 punts.
  
e) De 15 o més hores: 0,25 punts.
  
3. Aptituds per al lloc de treball:
  
S'avaluarà el treball desenvolupat en llocs de treball relacionats amb administració local o que tinguen similitud amb el contingut tècnic del lloc convocat, fins a un màxim de 2,5 punts.
  
3.1 Servicis prestats com a funcionari d'habilitació de caràcter nacional en propietat, interí, provisional, en comissió de servici o acumulat, d'acord amb la següent escala:
  
En entitats locals de població igual o superior a 1.000 habitants: 0,2 punts/mes.
  
En entitats locals de pressupost igual o superior a 601.012,10 euros: 0,1 punts/mes.
  
En entitats amb problemàtica (turística, industrial, agrícola d'alta muntanya, àrees metropolitanes, etc.): 0,10 punts/mes.
  
3.2 Servicis prestats com a funcionari del mateix servici o superior grup de classificació per la titulació exigida per a l'ingrés, conforme a l'article 25 de la Llei 30/1984, a l'estat o en les comunitats autònomes.
  
a) En la mateixa comunitat autònoma: 0,20 punts/mes.
  
b) A l'estat o en altres comunitats autònomes: 0,10 punts/mes.
  
c) En funcions directament relacionades amb l'administració local, a més de l'avaluació per a) o per b): 0,10 punts/mes.
  
4. Coneixement de valencià:
  
El coneixement de valencià s'avaluarà fins a un màxim d'1,5 punts, sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, d'acord amb la següent escala:
  
a) Coneixement oral: 0,40 punts.
  
b) Coneixement de grau elemental: 0,60 punts.
  
c) Coneixement de grau mitjà: 1,25 punts.
  
d) Coneixement de grau superior: 1,50 punts.
  
5. Coneixement d'idiomes:
  
Podrà avaluar-se, fins a un màxim de 0,5 punts, el coneixement de llengües oficials de la Comunitat Europea.
  
6. Entrevista:
  
El tribunal d'avaluació podrà acordar, si ho estima necessari, la celebració d'una entrevista per a la concreció dels mèrits específics.
  
A estos efectes, es notificarà als concursants afectats la data, hora i lloc de celebració.
  
Quarta. Avaluació i acreditació de mèrits
  
1. Tots els mèrits hauran d'acreditar-se documentalment o per mitjà de fotocòpies degudament confrontades.
  
2. No s'avaluarà com a mèrit aquella titulació de valencià que figure com a requisit per a la provisió del lloc de treball, ni aquella que fora imprescindible per a la consecució d'una altra de nivell superior.
  
3. Els cursos només s'avaluaran si van ser convocats o organitzats per la universitat, instituts o escoles oficials de formació de funcionaris, o altres entitats o centres docents públics o privats dels previstos en la Llei Orgànica 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat.
  
4. Aquelles activitats de naturalesa diferent dels cursos, com jornades, taules redones, trobades, debats o anàlogues, no podran ser objecte d'avaluació. Els seminaris només s'avaluaran si s'acredita que tenen la mateixa naturalesa i metodologia que els cursos.